ກອງປະຊຸມໃຫຍ່ຄັ້ງທີ I ຂອງອົງຄະນະພັກ ອົງການກວດສອບແຫ່ງລັດ ເລືອກເອົາສະ ຫາຍນາງ ວຽງທອງ ສີພັນດອນ ເປັນເລຂາຄະນະພັກ
ກອງປະຊຸມໃຫຍ່ຄັ້ງ ທີ I ຂອງຄະນະພັກອົງການ ກວດສອບແຫ່ງລັດໄດ້ໄຂຂຶ້ນ ໃນຕອນເຊົ້າວັນທີ 6 ຕຸລານີ້ ແລະ ໄດ້ປິດລົງດ້ວຍຜົນສຳ ເລັດໃນຕອນແລງຂອງວັນດຽວ ກັນ.
ໃນກອງປະຊຸມໄດ້ພ້ອມ ກັນໃຊ້ສິດປະຊາທິປະໄຕປ່ອນ ບັດຄັດເລືອກເອົາຄະນະພັກ ອົງການກວດສອບແຫ່ງລັດຊຸດ ໃໝ່ຈຳນວນ 9 ສະຫາຍ ແລະ ເປັນເອກະສັນເລືອກເອົາຄະ ນະປະຈຳ ເລຂາ ຮອງເລຂາ ຄະນະພັກ ປະທານ ແລະ ຮອງ ປະທານ ໂດຍເລືອກເອົາສະ ຫາຍນາງ ວຽງທອງ ສີພັນດອນ ເປັນເລຂາຄະນະພັກ, ສະຫາຍ ເຄນ ລໍວັນໄຊ ເປັນຮອງເລຂາ ຄະນະພັກ, ເລືອກເອົາສະຫາຍ ບຸນເລີດ ເທບວົງສາ ເປັນປະ ທານກວດກາຄະນະພັກ, ສະ ຫາຍ ສາລະວັນ ອິທະວົງ ເປັນ ຮອງປະທານກວດກາ.
ກອງປະຊຸມໄດ້ຮັບ ກຽດຢ່າງສູງຕໍ່ການໂອ້ລົມຂອງ ສະຫາຍ ຈັນສີ ໂພສີຄຳ ກຳມະ ກົມການເມືອງສູນກາງພັກ ເລ ຂາທິການສູນກາງພັກ ຫົວໜ້າ ຄະນະຈັດຕັ້ງສູນກາງພັກ ຊຶ່ງໄດ້ ສະແດງຄວາມຍ້ອງຍໍຊົມເຊີຍ ຕໍ່ການຊີ້ນຳໆພາຂອງຄະນະ ພັກອົງການກວດສອບແຫ່ງລັດ ທີ່ໄດ້ນຳພາສະມາຊິກພັກ – ພະນັກງານ – ນັກກວດສອບ ປະຕິບັດໜ້າທີ່ການເມືອງຂອງ ຕົນ ແລະ ໄດ້ເຮັດສຳເລັດດ້ວຍ ຜົນສຳເລັດຫຼາຍດ້ານ.
ນອກ ນັ້ນສະຫາຍຍັງໄດ້ເນັ້ນໜັກໃຫ້ ນຳເອົາທິດທາງໜ້າທີ່ ແລະ ຄາດໝາຍຂອງກອງປະຊຸມຄັ້ງ ນີ້ໄປຈັດຕັ້ງຜັນຂະຫຍາຍໃຫ້ ສອດຄ່ອງ ແລະ ແທດເໝາະ ກັບເນື້ອໃນມະຕິກອງປະຊຸມ ຄັ້ງທີ X ຂອງພັກໃຫ້ປະກົດຜົນ ເປັນຈິງ ດ້ວຍຄວາມຮັບຜິດ ຊອບສູງເຊັ່ນ: ໃຫ້ບັນດາໜ່ວຍ ພັກ, ຫ້ອງການ – ກົມ ແລະ ສູນຝຶກອົບຮົມ ຕ້ອງເປັນເຈົ້າ ການໃນການປະກອບສ່ວນໃຫ້ ມີການເຄື່ອນໄຫວທີ່ເປັນກຳ ລັງແຮງໃຫ້ແກ່ຄະນະພັກໃຫ້ມີ ຄວາມເຂັ້ມແຂງ ຮັບປະກັນ ການດຳເນີນວຽກງານກວດ ສອບການນຳໃຊ້ງົບປະມານ ທຶນຮອນ ແລະ ຊັບສິນຂອງລັດ ໃຫ້ມີປະສິດທິພາບມີປະສິດທິ ຜົນ ພ້ອມທັງມີການປະຢັດ.
ພ້ອມກັນນັ້ນກໍໄດ້ຮຽກຮ້ອງມາ ຍັງສະມາຊິກພັກ – ພະນັກງານ ຈົ່ງເຊີດຊູສະຕິຄວາມຮັບຜິດ ຊອບຕໍ່ໜ້າທີ່ການເມືອງຂອງ ຕົນໃຫ້ສູງຂຶ້ນ ເຮັດໃຫ້ວຽກງານ ຂອງບັນດາໜ່ວຍພັກຫັນປ່ຽນ ໃໝ່ທີ່ຕັ້ງໜ້າ ເຮັດໃຫ້ພັກມີ ຄວາມປອດໃສໜັກແໜ້ນ ແລະ ເຂັ້ມແຂງເປັນເຈົ້າການໃນ ການປະຕິບັດໜ້າທີ່ວຽກງານ ອົງການກວດສອບແຫ່ງລັດໃຫ້ ມີຜົນສຳເລັດຢ່າງຮອບດ້ານ.